16. maijs

16. maijs ir gada 136. diena (137. garajā gadā) pēc Gregora kalendāra. Līdz gada beigām ir atlikušas 229 dienas.

Vārda dienas 
Edijs, Edvīns

Notikumi 
 1590. gads — Nikolajs Mollīns saņēma karaļa Sigismunda III privilēģiju, ar kuru tam tika dotas tiesības Rīgā iespiest grāmatas (citiem tās bija aizliegts pārspiest).
 1605. gads — Pāvils V kļuva par Romas pāvestu.
 1881. gads — Groslihterfeldē (tagad Berlīnes daļa) atklāta pasaulē pirmā elektriskā tramvaja līnija.
 1908. gads — Parīzē dibināta Starptautiskā Hokeja federācija.
 1916. gads — noslēgta slepenā Saiksa—Piko vienošanās par Osmaņu impērijas teritorijas sadalīšanu ietekmes sfērās starp Lielbritāniju, Franciju un Krieviju.
 1920. gads — Romā pāvests Benedikts XV kanonizēja Žannu d'Arku.
 1929. gads — Holivudā, ASV notika pirmā Kinoakadēmijas balvas pasniegšanas ceremonija.
 1943. gads — Otrais pasaules karš: apspiesta Varšavas geto sacelšanās.
 1948. gads — Haims Veicmans ievēlēts par pirmo Izraēlas prezidentu.
 1960. gads — Teodors Maimans demonstrēja pirmo optisko lāzeru.
 1969. gads — PSRS zonde Venera-5 nolaidās uz Veneras.
 1975. gads — Sikima tika uzņemta Indijas sastāvā pēc  notikušā referenduma.
 1993. gads — par Somālijas 2. prezidentu kļuva Muhameds Hadži Ibrahims Egals.

Dzimuši 
 1490. gads — Albrehts Hoencollerns (Albrecht von Brandenburg-Ansbach), Prūsijas hercogs (miris 1568. gadā)
 1611. gads — Inocents XI (Innocentius XI), Romas pāvests (miris 1689. gadā)
 1627. gads — Vilems van Elsts (Willem van Aelst), holandiešu mākslinieks (miris ap 1683. gadu)
 1819. gads — Johans Voldemārs Jansens (Johann Voldemar Jannsen), igauņu žurnālists un dzejnieks (miris 1890. gadā)
 1824. gads — Levi Mortons (Levi Morton), ASV viceprezidents (miris 1920. gadā)
 1877. gads — Jānis Seskis, latviešu diplomāts (miris 1943. gadā)
 1878. gads — Pāls Kopāns (Pál Koppán), ungāru vieglatlēts (miris 1951. gadā)
 1883. gads — Dželals Bajars (Celal Bayar), 3. Turcijas prezidents (miris 1986. gadā)
 1894. gads — Pēteris Kubiļiūns (Petras Kubiliūnas), lietuviešu ģenerālmajors (miris 1946. gadā)
 1897. gads — Roberts Plūme, latviešu sportists (miris 1956. gadā)
 1905. gads — Henrijs Fonda (Henry Fonda), amerikāņu aktieris (miris 1982. gadā)
 1909. gads — Rūdolfs Kompfners (Rudolf Kompfner), Austrijas fiziķis un inženieris (miris 1977. gadā)
 1922. gads — Kingslijs Emiss (Kingsley Amis), angļu rakstnieks, dzejnieks, kritiķis un pasniedzējs (miris 1995. gadā)
 1944. gads — Denijs Treho (Danny Trejo), amerikāņu aktieris
 1953. gads — Pīrss Brosnans (Pierce Brosnan), īru/amerikāņu aktieris
 1954. gads — Davids Viljamss (Dafydd Williams), ASV kosmonauts
 1955. gads:
 Olga Korbuta (Вольга Корбут), baltkrievu vingrotāja
 Debra Vingere (Debra Winger), ebreju izcelsmes ASV aktrise
 1957. gads — Jurijs Ševčuks (Юрий Шевчук), krievu rokmūziķis
 1966. gads — Dženeta Džeksone (Janet Jackson), ASV dziedātāja
 1969. gads — Lato Lapsa, latviešu žurnālists
 1973. gads — Oļegs Blagonadeždins, Latvijas futbolists
 1974. gads — Laura Pauzīni (Laura Pausini), itāliešu dziedātāja
 1978. gads — Olga Zaiceva (Ольга Зайцева), krievu biatloniste

Miruši 
 1211. gads — Meško IV Kleinkājis (Mieszko IV Plątonogi), Polijas kņazs (dzimis 1130. gadā)
 1703. gads — Šarls Pero (Charles Perrault), franču rakstnieks (dzimis 1628. gadā)
 1830. gads — Žozefs Furjē (Joseph Fourier), franču matemātiķis un fiziķis (dzimis 1768. gadā)
 1920. gads — Levi Mortons (Levi Morton), ASV viceprezidents (dzimis 1824. gadā)
 1926. gads — Mehmeds VI (محمد السادس), Osmaņu impērijas 36. sultāns (dzimis 1861. gadā)
 1933. gads — Karols Adameckis (Karol Adamiecki), poļu ekonomists un vadībzinātnes teorētiķis (dzimis 1866. gadā)
 1942. gads — Broņislavs Malinovskis (Bronisław Malinowski), poļu izcelsmes britu antropologs (dzimis 1884. gadā)
 1953. gads — Džango Reinhards (Django Reinhardt), čigānu džeza ģitārists (dzimis 1910. gadā)
 2010. gads — Ronijs Džeimss Dio (Ronnie James Dio), amerikāņu rokdziedātājs (dzimis 1942. gadā)

Maijs